O-Zone:«DiscO-Zone» 

Eurotrash av verste sort 

Åhhh, grusomt! 
O-Zone er rett og slett forferdelig plagsomt å høre på. 
Den rumenske guttegruppa serverer hjernedød og fæl dance, dette er en blanding av danskebåten, elendig sydendiskotek og Grand Prix-kvelden fra helvete. 
«Dragostea Din Tei» har plaget mange i sommer, og at dette er den beste sangen på albumet, sier vel sitt. 
Nå skal neste singel ut (som latterlig nok er helt lik den forrige), «Despre Tine», og plage enda flere. 
O-Zone hører bare hjemme ett sted, og det er i søpla. 
Styr unna! 

MARIT AABY VEBENSTAD 
